open-index/open-wikipedia-markdown huggingface dataset:
Frank Powell

**Frank E. Powell** (1886 Hamilton, Ontario – 1957 New York, New York) oli kanadalaissyntyinen yhdysvaltalainen näyttelijä sekä elokuvaohjaaja, -käsikirjoittaja ja -tuottaja.

Powell aloitti uransa teatteriohjaajana ja ohjasi muun muassa Augustus Thomasin ja Kirk LaShellen näytelmiä. Powell ohjasi myös tuotantoja Euroopassa, jonka jälkeen hän palasi Yhdysvaltoihin ja teki ensiesiintymisensä teatterinäyttelijänä Broadwayllä vuonna 1904. Teatterin jälkeen hän näytteli Biograph Studiosin mykkäelokuvissa vuodet 1909–1915. Biograph Studiosilla hän toimi myös käsikirjoittajana ja ohjaajana. Powell työskenteli monille elokuvastudioille, joita olivat muun muassa Fox Film Corporation ja World Film Company.

Powell muistetaan ehkä parhaiten Theda Baran löytäjänä. Hän ohjasi Baraa elokuvassa *[[A Fool There Was]]* (1915), joka teki Barasta kansainvälisen supertähden. Vuotta aikaisemmin Powell oli ohjannut Baraa elokuvassa *[[The Stain]]*, jossa Bara oli sivuosassa. *The Stain* oli Baran ensiesiintyminen elokuvissa. Powell ohjasi myös Mary Pickfordia 16 elokuvassa, kuten myös muita varhaisia tähtiä: Florence Lawrence, Robert Harron, Kate Bruce, Blanche Sweet, Donald Crisp, Henry B. Walthall ja Mabel Normand. Powell perusti oman tuotantoyhtiön, Frank Powell Productions Inc., loppuvuodesta 1916. Powell perusti vuonna 1919 toisen tuotantoyhtiön, Sunset Pictures Corporationin, Texasin San Antoniossa. Powell ohjasi viimeisen elokuvansa vuonna 1921, jonka jälkeen hän laati muutamiin brittiläisiin elokuviin käsikirjoituksen vuoteen 1923 asti.

Frank Powell kuoli vuonna 1957 New Yorkissa noin 71-vuotiaana.

## Aiheesta muualla
*
*
Teppo Eskelinen

**Teppo Eskelinen** on filosofi ja yhteiskuntapolitiikan dosentti. Hänen tuotantoonsa kuuluu tieteellisiä artikkeleita sekä useita kirjoitettuja ja toimitettuja kirjoja. 

## Teokset

*Tehostamisyhteiskunnan jäljet. (toim. yhdessä Eeva Jokisen ja Lilli Aini Rokkosen kanssa). Sophi 2023.
*The revival of political imagination - Utopia as methodology. Zed books 2020
*Enacting community economies within a welfare state (toim. yhdessä Tuuli Hirvilammin ja Juhana Venäläisen kanssa). Mayfly 2020.
*Demokratia utopiana ja sen vastavoimat. Vastapaino 2019.
*Tehostamistalous (toim. yhdessä Hannele Harjusen, Helena Hirvosen ja Eeva Jokisen kanssa). Sophi 2017.
*Sorron rajat. Rosa Luxemburg poliittisen liikkeen, talouden ja siirtomaavallan teoreetikkona. Tutkijaliitto 2015.
*The politics of ecosocialism – transforming welfare. (toim. yhdessä Kajsa Borgnäsin, Johanna Perkiön ja Rikard Warleniuksen kanssa). Routledge 2015.
*Talous ja arvo (toim. yhdessä Suvi Heikkilän kanssa). Sophi 2013.
*Tulosvaroitus (Matti Ylösen kanssa). Into 2011.
*Kehityksen loppu. Into 2011.
*Tieto ja globalisaatio (toim. yhdessä Olli-Pekka Moision ja Ilkka Kauppisen kanssa). Tampereen yliopisto 2011.
*Hyvä talous. (Ville-Pekka Sorsan kanssa). Like 2011.
*Putting global poverty in context. A philosophical essay on power, justice and economy. Jyväskylän yliopisto 2009.
*Immateriaalitalous. Kapitalismin uusin muoto (yhdessä Ilkka Kauppisen, Hanna Kuuselan ja Otto Bruunin kanssa). Gaudeamus 2009.
*Finanssikapitalismi. Jumala on kuollut (toim. yhdessä Otto Bruunin kanssa). Into 2009.   

## Lähteet

## Aiheesta muualla
* Eskelinen Teppo: Yksityisomaisuus ja yhteisomaisuus: filosofiasta globaalipolitiikkaan  Filosofiakahvilan taltiointi, Kantti.net (MP3) 14.2.2015.
Pistosaha

**Pistosaha** on teräväkärkinen käsisaha, jolla pystyy sahaamaan levyyn aukon aloittamatta sahausta levyn reunasta. Pistosaha sekoitetaan useasti kuviosahaan. Kuviosaha ja pistosaha ovat kuitenkin eri työvälineet, kumpikin omaan tarkoitukseen suunnitellut.
Rumors

"**Rumors**" on yhdysvaltalaisen laulaja näyttelijä Lindsay Lohanin vuonna 2004 julkaistu single. Kappaleen on tuottanut Cory Rooney. Single on Lohanin Speak levyn ensimmäinen single.
Pistosaha (sähkötyökalu)

**Pistosaha** eli **kuviosaha** on sähkökäyttöinen käsityökalu. Saha on tarkoitettu lähinnä vanerien, levyjen ja lautojen muotoon sahauksiin ei niinkään suoraan sahaukseen.

Pistosahoja valmistetaan eri varustemahdollisuuksilla. Yksinkertaisimmissa laitteissa on vain yksi käytettävä nopeus ja ruuvilukittava teräkiinnitys. Jossain pistosahoissa voi lisäksi säätää moottorin kierroslukua ja olla terän pikakiinnitysominaisuus, joka mahdollistaa terän nopean vaihdon ilman työkaluja. Pistosahojen terä voi tehdä myös sahausta tehostavaa heiluriliikettä, ja niissä voi olla purunpoistoliitäntä. Pistosahoja on sekä verkkovirta- että akkukäyttöisenä.

Jos sahausta ei aloiteta reunasta, täytyy porata aloitusreikä.

Pistosahaa ei pidä sekoittaa puukkosahaan, vaikka molemmat toimivat edestakaisella sahausliikkeellä. Puukkosaha on kahden käden työkalu ja tarkoitettu hankaliin sahauksiin, minne muilla laitteilla on vaikea päästä. 

Pistosahoista käytetään myös yleisesti väärää "kuviosaha" nimitystä, jolla oikeasti tarkoitetaan pöytämallista sahaa.

## Lähteet

## Aiheesta muualla
Unrepentant Geraldines

**Unrepentant Geraldines** on yhdysvaltalaisen laulaja-lauluntekijä Tori Amosin albumi, joka julkaistiin toukokuussa 2014. Albumilta julkaistiin singlenä kappaleet ”Trouble's Lament” ja ”Promise”.

Unrepententant Geraldines nousi Yhdysvalloissa Billboard 200 -listan sijalle 7. Suomessa albumi ylsi ensimmäisellä listaviikollaan Suomen virallisen listan sijalle 41.

## Kappaleet

## Muusikot
* Tori Amos – laulu, Bösendorfer-piano, Hammond-urut, muut instrumentit
* Mac Aladdin – kitara
* Mark Hawley – muut instrumentit
* Natashya Hawley – laulu (kappale ”Promise”)
* Mark Hawley – äänittäjä, miksaaja
* Marcel van Limbeek – äänittäjä, miksaaja
* Jon Astley – masteroija

## Arvostelut
* Metacritic: 77/100
* Allmusic: 
* The A.V. Club: A–
* PopMatters: 9/10
* Soundi: 

## Listasijoitukset

## Lähteet

## Aiheesta muualla
* Tori Amos - The Official Website
* Unrepentant Geraldines Discogs-sivustolla
* Unrepentant Geraldines AllMusic-sivustolla
Neuroosi (yhtye)

**Neuroosi** oli suomussalmelainen punkyhtye 1970–1980-lukujen taitteesta, joka julkaisi vuonna 1980 yhden omakustannesinglen. Yhtyeen ainoalla levyllä nimeltä *Rock Against Seija Isosaari* julkaistiin kaksi kappaletta joista B-puolella oleva on perinteinen suomalainen kansanlaulu "Suutarinemännän kehtolaulu". A-puolella olevalla kappaleella "Rock Against Seija Isonsaari" kapinoitiin Suomussalmen silloista nuorisosihteeriä Eija Soinsaarta vastaan. Kappale on mukana Svart Recordsin vuonna 2017 julkaisemalla *[[Kuoleman tappaneet]]* -kokoelmalla, joka esittelee 1970- ja 1980-lukujen taitteen vähemmälle huomiolle jäänyttä suomalaista punk rockia. Alkuperäisestä levystä on tullut punk-levyjen keräilijöille tärkeä keräilykohde.

## Lähteet
* Kaleva

### Viitteet
Libyan Valioliiga

**Libyan valioliiga** () on Libyan jalkapallosarjojen korkein sarjataso. Sarjan nykyistä muotoa on pelattu kaudesta 2013/2014, jossa kahdessa lohkossa pelaa kahdeksan joukkuetta. Jokainen joukkue kohtaa toisensa kahdesti, jolloin otteluita kertyy joukkuetta kohden 14. Sarjan päätyttyä molempien lohkojen kolme parasta pääsevät jatkoon, jotka ratkovat sarjan mestaruuden. Kauden päätteeksi sarjan molempien lohkojen kaksi viimeisintä joukkuetta putoaa Libyan 1. divisioonaan.

Aikaisemmin sarjaa pelattiin yhtenä lohkona kausien 2001/2002 aina kauteen 2010/2011 saakka, jossa pelasi yhteensä 16 joukkuetta. Sitä ennen sarjaa pelattiin nykyiseen tapaan kahdessa eri lohkossa kausien 1993/1994 aina kauteen 2000/2001. Tuolloin molemmissa lohkoissa pelasi yhteensä kahdeksan joukkuetta. Tuolloin lohkojen voittajat pelasivat keskenään yksiosaisen loppuottelun Libyan mestaruudesta.

Historian saatossa menestyksekkäin joukkue on ollut Al-Ittihad 16 mestaruudellaan.

## Joukkueet kaudella 2024–2025
### A-lohko
* Al-Akhdar
* Al-Anwar
* Al-Ansar
* Al-Borouq
* Khaleej Sirte SC
* Al-Nasr
* Al-Suqoor
* Al-Tahaddy
* Al-Wefaq Ajdabiya

### B-lohko
* Al-Ahli Bengasi
* Al-Andalus
* Al-Branes
* Al-Hilal Bengasi
* Al-Mahdia
* Al-Murooj
* Al-Sadaqa
* Al-Ta'awon

### C-lohko
* Abu Salim
* Asswehly
* Al-Bashaer
* Al-Ittihad Tripoli
* Al-Majd
* Al-Nahda Sabha
* Olympic Azzaweya
* Shabab Al Ghar
* Al-Tarsana

### D-lohko
* Abi Al-Ashar
* Alittihad Misurata
* Al-Ahli Tripoli
* Asaria
* Al-Dhahra
* Al-Khums
* Al-Madina
* Al-Malaab El Libby
* Al-Watan

## Mestarit

*1963–64 - Al-Ahli (Tripoli)
*1964–65 - Al-Ittihad
*1965–66 - Al-Ittihad
*1967–67 - *ei pelattu*
*1967–68 - Al-Tahaddy
*1968–69 - Al-Ittihad
*1969–70 - Al-Ahli (Bengasi)
*1970–71 - Al-Ahli (Tripoli)
*1971–72 - Al-Ahli (Bengasi)
*1972–73 - Al-Ahli (Tripoli)
*1973–74 - Al-Ahli (Tripoli)
*1974–75 - Al-Ahli (Bengasi)
*1975–76 - Al-Madina
*1976–77 - Al-Tahaddy
*1977–78 - Al-Ahli (Tripoli)
*1978–79 - *keskeytettiin*

*1979–82 - *ei pelattu*
*1982–83 - Al-Madina
*1983–84 - Al-Ahli (Tripoli)
*1984–85 - Al-Dhahra
*1985–86 - Al-Ittihad
*1987 - Al-Nasr
*1987–88 - Al-Ittihad
*1988–89 - Al-Ittihad
*1989–90 - Al-Ittihad
*1990–91 - Al-Ittihad
*1991–92 - Al-Ahli (Bengasi)
*1992–93 - Al-Ahli (Tripoli)
*1993–94 - Al-Ahli (Tripoli)
*1994–95 - Al-Ahli (Tripoli)
*1995–96 - Al-Shat
*1996–97 - Al-Tahaddy

*1997–98 - Al-Mahallah
*1998–99 - Al-Mahallah
*2000 - Al-Ahli (Tripoli)
*2000–01 - Al-Madina
*2001–02 - Al-Ittihad
*2002–03 - Al-Ittihad
*2003–04 - Olympic Azzaweya
*2004–05 - Al-Ittihad
*2005–06 - Al-Ittihad
*2006–07 - Al-Ittihad
*2007–08 - Al-Ittihad
*2008–09 - Al-Ittihad
*2009–10 - Al-Ittihad
*2010–11 - *[[Libyan sisällissota|ei pelattu]]*
*2011–13 - *ei pelattu*
*2013–14 - Al-Ahli (Tripoli)

*2014–15 - *ei pelattu*
*2015–16 - Al-Ahli (Tripoli)
*2016–17 - *ei pelattu*
*2017–18 - Al-Nasr
*2018–19 - *peruttiin*
*2021 - Al-Ittihad Tripoli
*2021–22 - Al-Ittihad Tripoli

## Eniten mestaruuksia

## Maalikuninkuuden voittaneet

## Lähteet
Hietaman kirkko

**Hietaman kirkko** on vuonna 1997 valmistunut kirkkorakennus Äänekosken Hietaman kylässä. Sen on suunnitellut arkkitehti Timo Suomalainen, jonka tunnetuin työ on yhdessä veljensä Tuomo Suomalaisen kanssa suunnittelema Temppeliaukion kirkko.

Modernin kyläkirkon sali on noin kymmenen metriä korkea ja sen päävalo tulee ylhäältä. Alttariseinän ikkunoista näkyy kirkkoa ympäröivää kylämaisemaa. Kirkossa on istumapaikat noin 150 hengelle.

Hietaman kirkossa pidetään jumalanpalvelus pääsääntöisesti kerran kuukaudessa. Kirkon vieressä on kolmisen vuotta kirkkoa vanhempi hautausmaa.

## Lähteet

## Aiheesta muualla
*Hietaman kyläkirkko kyläyhdistyksen sivuilla
Al-Ahli SC (Bengasi)

**Al-Ahli Bengasi Sports Club** () on libyalainen jalkapalloseura, joka perustettiin vuonna 1947. Se on voittanut yhteensä neljä kertaa Libyan mestaruuden ja on saavutuksella kolmanneksi menestynein seura Libyan pääsarjassa. Joukkueen kotistadion on March 28 Stadium, joka sijaitsee Bengasissa.

## Saavutukset
*Libyan mestaruus (4): 1970, 1972, 1975, 1992
*Libyan cup (3): 1988, 1991, 1996

## Entisiä valmentajia
*  Mohamed Abdou Saleh el-Wahsh (1969–1972)
*  Nicolae Oaida (1972–1974)
*  Albert Flórián (1978–1985)
*  Ahmed Ben Sawed (1987–1988)
*  Ahmed Ben Sawed (1994–1995)
*  Saïd Amara (1996–1999)
*  Hassan Shehata (1999)
*  Ahmed Ben Sawed (2004–2005)
*  Al-Tayeb Abu Hafs (2005–2007)
*  Abderrahmane Mehdaoui (2007–2008)
*  Draghon (2008–2009)
*  Dutra (8/2009–11/2009)
*  Helmy Toulan (11/2009–12/2009)

## Kilpailukielto
Seura sai viiden vuoden kilpailukiellon vuonna 1999, kun seuran kannattajat pilkkasivat avoimesti Al-Saadi al-Gaddafia.

## Lähteet

## Aiheesta muualla
* Virallinen kotisivu
Al-Tahaddy

**Al-Tahaddy Sports Club** () on libyalainen jalkapalloseura, joka perustettiin vuonna 1954. Se on voittanut yhteensä kolme kertaa Libyan mestaruuden, joista viimeisin on vuodelta 1997. Seuran kotistadion on March 28 Stadium, joka sijaitsee Bengasissa.

## Saavutukset
*Libyan mestaruus (3): 1968, 1977, 1997
*Libyan supercup: 1997

## Lähteet
Oikeuden jalopeura

**Oikeuden jalopeura** on vuonna 2011 julkaistu Leena Lehtolaisen kirjoittaman Hilja Ilveskeron seikkailuista henkivartijana kertovan tetralogian toinen osa. Sarjan ensimmäinen osa on *[[Henkivartija (kirja)|Henkivartija]]* ja kolmas ja neljäs ovat *[[Paholaisen pennut]]* ja *Tiikerinsilmä*.

Turun Sanomat kehuivat kirjan arviossa Lehtolaisen kertojanlahjoja.

## Juoni
Hilja kuhertelee Italiassa rakkaan David Stahlin kanssa, mutta yhtäkkiä yhtenä päivänä David katoaa mystisesti. Huoneesta löytyy murhattu mies, jolloin Hilja palaa Suomeen mukanaan kysymyksiä vailla vastauksia. Davidin tilanteesta ei ole mitään tietoa ja Juri Trankov on yhtäkkiä kovin luotettava - pian Hilja huomaa olevansa taas tilanteessa missä kehenkään ei voi luottaa. Hilja miettii niin Davidin rehellisyyttä kuin äitinsä kuolemaa. 

## Lähteet

## Aiheesta muualla
* Kirjan esittely Leena Lehtolaisen kotisivuilla
U-26

**U-26** voi viitata seuraaviin Saksan laivaston sukellusveneisiin:
*''SM U-26'', tyypin U-23 -sukellusvene
**[[SM UB-26]]*, tyypin UB II -sukellusvene
*''SM UC-26'', tyypin UC II -sukellusvene
*''U-26 (1936)'', tyypin IA -sukellusvene
*''U-26 (S175)'', tyypin 206 -sukellusvene.
Lillen piiritys

**Lillen piiritys** oli toisessa maailmansodassa 28.–31. toukokuuta 1940 käyty taistelu, jossa Saksan 4., 5., 7. panssaridivisioonan ja 7., 217., 253. ja 267. jalkaväkidivisioonan joukot piirittivät 40&nbsp;000 Ranskan 1. armeijan sotilasta Lillen kaupunkiin. Taistelu päättyi 31. toukokuuta, kun Ranskan armeijan komentajat kenraali Molinié ja eversti Aizier neuvottelivat antautumisesta kunnioittaakseen kaupungin puolustajia ja lähiöitä. Antautuminen pantiin täytäntöön 1. kesäkuuta. Taistelun seurauksena useita liittoutuneiden osastoja onnistui pakenemaan Dunkerqueen.
Minor League Baseball -kausi 1909

**Minor League Baseball** (virallisesti vuoteen 1999 saakka **[[Minor League Baseball|National Association of Professional Baseball Leagues]]**) **-kausi 1909** katsotaan sisältäneen 43 erillistä liigaa. 

## A luokan liigat

* American Association - voittaja Louisville Colonels	

* Eastern League - voittaja Rochester Bronchos	

* Pacific Coast League - voittaja San Francisco Seals 	

* Southern Association - voittaja Atlanta Crackers

* Western League - voittaja Des Moines Boosters 93–59 (Sioux City Packers 94–60)

## B-luokan liigamestarit
* Central League (1887-2005) - Wheeling Stogies
* Connecticut State League (1884-1912) - Hartford Senators
* Illinois-Indiana-Iowa League (1886-1961) - Rock Island Islanders
* New England League (1877-1949) - Worcester Busters
* New York State League (1884-1917) - Wilkes-Barre Barons
* Northwestern League (1879-1917) - Seattle Turks
* Tri-State League (1888-1955) - Lancaster Red Roses

## Lähteet
* Baseball reference - 1909 Minor League Baseball
Roberto Bautista Agut

**Roberto Bautista Agut** (s. 14. huhtikuuta 1988 Castellón de la Plana) on espanjalainen tennispelaaja. Parhaimmillaan hän on ollut kaksinpelissä ATP-listan sijalla 13 lokakuussa 2014 ja nelinpelissä sijalla 169 maaliskuussa 2014.

Bautista Agut on päässyt Grand Slam -turnauksissa parhaimmillaan puolivälieriin Australian avoimissa 2019. Ensimmäisen finaalipaikkansa ATP-kiertueella Bautista Agut saavutti Chennaissa tammikuussa 2013. Hän hävisi finaalissa Janko Tipsarevićille kolmessa erässä. ATP-turnausvoittoja hänellä on kaikkiaan yhdeksän: vuonna 2014 s-Hertogenboschista ja Stuttgartista, vuonna 2016 Aucklandista ja Sofiasta, vuonna 2017 Chennaista ja Winston-Salemista, vuonna 2018 Aucklandista ja Dubaista sekä vuonna 2019 Dohasta.

## Lähteet

## Aiheesta muualla

* 
*
Jan-Lennard Struff

**Jan-Lennard Struff** (s. 25. huhtikuuta 1990 Warstein) on saksalainen tennispelaaja. Parhaimmillaan hän on ollut kaksinpelissä ATP-listan sijalla 21 kesäkuussa 2023. Nelinpelissä hän on ollut sijalla 21 lokakuussa 2018.

Struff on päässyt Grand Slam -turnausten kaksinpelissä parhaimmillaan kolmannelle kierrokselle Wimbledonissa ja Yhdysvaltain avoimissa vuonna 2018. Nelinpelissä hän ylsi Ben McLachlanin parina välieriin Australian avoimissa 2018.

Struff on voittanut nelinpelissä ATP-turnauksen Tokiossa vuonna 2018 ja Aucklandissa vuonna 2019.

## Lähteet

## Aiheesta muualla

* Jan-Lennard Struffin kotisivut
* 
*
SM U-26

**SM U-26** oli Saksan keisarikunnan laivaston vuonna 1912 vesillelaskettu tyypin U 23 sukellusvene, joka upotti ensimmäisessä maailmansodassa 11. lokakuuta 1914 Venäjän keisarikunnan laivaston Bajan-luokan panssariristeilijä *[[Pallada (1906)|Palladan]]*.

## Valmistus
Alus tilattiin 18. maaliskuuta 1911 Germaniwerftiltä Kielistä, missä köli laskettiin 31. toukokuuta 1912 telakkanumerolla 180. Alus laskettiin vesille 16. lokakuuta 1913 ja otettiin palvelukseen 20. toukokuuta 1914.

## Palvelus
Aluksen päälliköksi nimitettiin 1. elokuuta 1914 kapteeniluutnantti Egewolf Freiherr von Berckheim. Alus upotti *Palladan* 11. lokakuuta 1914, mistä Berckheim miehistöineen sai Saksan keisarin Wilhelm II:n myöntämän 2. luokan rautaristin 

Alus upotti 23. huhtikuuta 1915 partiomatkallaan 849 tonnin rahtialus *Fråckin* ja 4. kesäkuuta miinalaiva *Jenisein*. Se upotti vielä 25. elokuuta *Petshoran* ja 30. elokuuta *Zemljan*. Sukellusvene katosi elokuussa 1915, mahdollisesti osuttuaan venäläiseen miinotteeseen. Viimeisen havainnon siitä teki sen upottaman rahtialus *Zemljan* miehistö 30. elokuuta. 

Sukellusveneen hylky löytyi toukokuussa 2014 perä edellä pohjamutaan uponneen läntiseltä Suomenlahdelta.

## Lähteet

## Aiheesta muualla
*
Ykspuolista rakkautta

"**Ykspuolista rakkautta**" on rap-artisti Mikael Gabrielin kolmas single hänen kolmannelta pitkäsoitoltaan *[[Mun maailma]]*. Kappale julkaistiin 27. marraskuuta 2013, ja sen musiikkivideo on kuvattu Kalifornian San Clementessä, Yhdysvalloissa.

## Kappaleet
#

## Lähteet
Axel Michon

**Axel Michon** (s. 16. joulukuuta 1990 Pariisi) on ranskalainen tennispelaaja. Parhaimmillaan hän on ollut kaksinpelissä ATP-listan sijalla 205 toukokuussa 2014.

Michon sai villin kortin Ranskan avoimiin 2014. Hän eteni turnauksessa toiselle kierrokselle.

## Lähteet

## Aiheesta muualla
* 
*
Paolo Montero

**Rónald Paolo Montero Iglesias** (s. 3. syyskuuta 1971 Montevideo, Uruguay) on uruguaylainen jalkapalloilija. Hän pelasi keskuspuolustajana tai vasempana laitapuolustajana. Suurimman osan urastaan Montero pelasi Italian Serie A:ssa.

Montero edusti ammattilaisurallaan uruguaylaista Peñarolia (1990–1992, 2006–2007), italialaisia Atalantaa (1992–1996) ja Juventusta (1996–2005) sekä argentiinalaista San Lorenzoa (2005–2006). Juventuksessa pelatessaan hän voitti neljä Italian-mestaruutta, kolmesti Italian supercupin ja kertaalleen UEFA Super Cupin ja Intercontinental Cupin. Lisäksi Juventus hävisi kolmesti Mestarien liigan loppuottelun Monteron edustaessa seuraa. 

Uruguayn maajoukkueessa Montero pelasi 61 A-maaottelua vuosina 1991–2005. Hän edusti maataan muun muassa vuoden 2002 MM-kisoissa, joissa hän joukkueen kapteenina pelasi Uruguayn kaikki kolme ottelua alusta loppuun, ja 2004 Copa Américassa, jossa Uruguay voitti pronssia.

## Lähteet
Facundo Bagnis

**Facundo Bagnis** (s. 16. joulukuuta 1990 Rosario, Santa Fe) on argentiinalainen tennispelaaja. Parhaimmillaan hän on ollut kaksinpelissä ATP-listan sijalla 112 helmikuussa 2014 ja nelinpelissä sijalla 78 syyskuussa 2013.

Bagnis saavutti uransa ensimmäisen ATP-turnausvoittonsa nelinpelissä Stuttgartin turnauksessa syyskuussa 2013 yhdessä Thomaz Belluccin kanssa. Grand Slam -turnauksen pääsarjassa hän pelasi ensimmäisen kerran Ranskan avoimissa 2014, johon hän selvitti tiensä karsinnoista. Hän voitti pääsarjan ensimmäisellä kierroksella Ranskan Julien Benneteaun viisieräisessä ottelussa, jossa ratkaiseva erän päättyi luvuin 18–16.

## Lähteet

## Aiheesta muualla
* 
*
Diego Schwartzman

**Diego Sebastián Schwartzman** (s. 16. elokuuta 1992 Buenos Aires) on argentiinalainen tennispelaaja. Parhaimmillaan hän on ollut kaksinpelissä ATP-listan sijalla 8. Lokakuussa 2020 ja nelinpelissä sijalla 69 huhtikuussa 2015.

Schwartzman voitti ensimmäisen ottelunsa ATP-kiertueella helmikuussa 2013 päihitettyään Buenos Airesin turnauksen ensimmäisellä kierroksella Thomaz Belluccin. Grand Slam -turnauksen pääsarjassa hän pelasi ensimmäisen kerran Ranskan avoimissa 2014, jossa hän eteni toiselle kierrokselle.

## Lähteet

## Aiheesta muualla
* 
*
Acqualagna

**Acqualagna** on kunta Italiassa Marchen alueella olevassa Pesaro e Urbinon maakunnassa. Kunta on tunnettu valkoisen tryffelin kauppapaikkana. 

## Lähteet

## Kuvia

File:Furlo.jpg|*[[Gola del Furlo]]*
Urbania

**Urbania** on kunta Italiassa Marchen alueella olevassa Pesaro e Urbinon maakunnassa. Se sijaitsee Metaurojoen varrella. Urbania on keskiaikainen kaupunki, joka tunnettiin vuoteen 1631 saakka nimellä *Casteldurante*. Silloin se sai uuden nimen paavi Urbanus VIII kunniaksi.

## Nähtävyyksiä
Kaupunki on tunnettu keramiikastaan. Urbanian kuuluisin nähtävyys on kuoleman kirkko, *Chiesa dei Morti*, jossa on esillä 18 muumiota. 

*Palazzo Ducale*ssa on museo ja historiallinen kirjasto. Vuonna 1470 valmistuneen palatsin on suunnitellut Francesco Di Giorgio Martini Montefeltron ja Della Roveren suvuille. Lopullisen muotonsa palatsi sai Girolamo Gengan suunnitelmista. Museon kokoelmiin kuuluu muun muassa kaksi Gerhard Kremerin karttapalloa vuosilta 1541 ja 1551. 

## Lähteet
Bon kirkko

**Bon kirkko** () on kirkkorakennus Ruotsissa Hallsbergin kunnassa. Kirkko on peräisin vuodelta 1733 ja se on läänin parhaiten säilynyt karoliininen kirkko. Se on valkoiseksi maalatulla lautapaneelilla päällystetty ristinmuotoinen hirsikirkko, jossa on kattoratsastaja ristin keskikohdan päällä. Kirkon sisustukselle ei ole tehty paljoa muutoksia, sieltä puuttuu esimerkiksi sähkövalaistus.

## Lähteet

## Aiheesta muualla

* Länsstyrelsen Örebro län: Bo kyrka och herrgårdslandskap
Leijonan metsästys

**Leijonan metsästys** (tunnetaan myös nimillä **Leijonanmetsästys** ja **Leijonaa mä metsästän**) on tunnettu lastenlaulu. Laulun alkuperä ei ole selvillä, mutta siitä on vuosikymmenien ajan tehty eri puolilla maailmaa useita versioita, joissa metsästettävä eläin voi olla muukin kuin leijona. Laulun sanoissa kuvaillaan erilaisten esteiden ohittamista ja lopuksi pakenemista, kun vastaan tullut leijona osoittautuukin pelottavaksi.

Suomenkielisen kappaleen on levyttänyt muun muassa Fröbelin Palikat. Kappaletta on levytetty suomeksi 1990-luvun alusta alkaen, mutta se on tunnettu Suomessa jo pidempään.

## Lähteet
Heikki Pukki

**Heikki Yrjänänpoika Pukki** (noin 1620 – 1684) oli suomalainen Vähässäkyrössä asunut talonpoika ja veronkantaja. Kirjoitustaitoisen Pukin säilynyt muistiinpanokokoelma vuosilta 1664–1684 on nykyisin Helsingin yliopiston kirjastossa. 1600-luvulla kirjoitustaito oli vielä suhteellisen harvinaista talonpoikaisväestön keskuudessa. Pukin muistiinpanot ovat varhaisin tunnettu näyte eteläpohjalaisesta kansankielestä.

Heikki Pukki asui Vähänkyrön Kuuttilan kylän Pukin eli Pukkilan talossa. Hänen veljensä Simma (Simon) Bock (k. 1682) toimi henkikirjurina ja revisiomittarina Liivinmaalla. Toinen veli Tuomas Jaakonpoika Pukki oli Vaasassa kauppias Herman Rossin kirjurina.

Heikki Pukin muistiinpanoista löytyy muun muassa suuri määrä 1600-luvulla käytössä olleita henkilönimiä. Muistiinpanot käsittelivät enimmäkseen veronkantoa. Pukki toimi kotikylässään kuudennusmiehenä ja keräsi veroluonteiset maksut asukkailta tilittäen ne sitten nimismiehelle tai kruununvoudille.

Aarno Malin ja Toivo Kaukoranta julkaisivat Pukin muistiinpanot *[[Virittäjä]]*-lehden numerossa 31/1927 (*Vähäkyröläisen talonpojan Heikki Yrjänänpoika Pukin suomenkieliset muistiinpanot vuosilta 1664-1684*).

## Lähteet
* Matti Lehtiö : Jacob, Jaakko vai Jaska? Eteläpohjalaiset Juuret Tietoa ja tarinoita 2/2002 
* Outi Aution Kosketan eilistä blogi 21.4.2012 : Heikki Yrjänänpoika Pukki, vähäkyröläinen kirjanoppinut
* Heikki Pukin elämäkertatiivistelmä Kansallisbiografiassa
* SshyWiki : Vähäkyrö
Poncho

**Poncho** on päällysviitta, joka tehdään perinteisesti nelikulmaisesta kankaasta leikkaamalla sen keskelle aukko pääntieksi. Viitan kulmat voivat olla joko sivuissa tai suoraan edessä ja takana, jolloin viitan muodoksi tulee vinoneliö.  Ensimmäisinä ponchoja käyttivät latinalaisen Amerikan alkuperäiskansat.

## Katso myös
* Serape

## Lähteet

## Aiheesta muualla
Etyylimaltoli

**Etyylimaltoli** (C7H8O3) on pyranoneihin kuuluva heterosyklinen yhdiste. Yhdiste on rakenteeltaan maltolin etyylianalogi ja sitä voidaan käyttää maltolin tavoin arominvahventeena elintarvikkeissa. Toisin kuin maltolia, etyylimaltolia ei tavata luonnossa.

## Valmistus ja käyttö
Etyylimaltolia voidaan valmistaa puolisynteettisesti ja synteettisesti. Puolisynteettisessä valmistusmenetelmässä glukoosi fermentoidaan *[[Aspergillus oryzae]]* -homeen avulla ja fermentaatiossa muodostuva tuote reagoi asetaldehydin kanssa. Synteettiseen valmistukseen on useita tapoja esimerkiksi levuliinihapon bromaus, jota seuraa laktonin muodostus ja tämä laktoni reagoi dehydrauksen jälkeen asetaldehydin kanssa muodostaen etyylimaltolia. Etyylimaltolia voidaan valmistaa myös kojihaposta.

Etyylimaltolilla on voimakas makea ja karamellimainen tuoksu ja maku. Se on aromiaineena maltolia 4&ndash;6 kertaa voimakkaampi yhdiste. Sitä voidaan lisätä makeisiin, kekseihin, leivonnaisiin, jälkiruokiin ja makeisiin juomiin.

## Lähteet

## Aiheesta muualla
*Kyoto Encyclopedia of Genes and Genomes (KEGG): Ethyl maltol 
*ChemBlink: Ethyl maltol
RC4WD

**RC4WD** on radio-ohjattavien ajoneuvojen, osien ja laitteiden valmistaja ja myyjä. Se perustettiin 2001 San Franciscon alueella. NASA käyttää heidän tuotteitaan ja ne ovat esiintyneet useiden maiden medioissa. Yhtiö teki osia nopeimpaan patterikäyttöiseen radio-ohjattavaan autoon. 

## Historia

RC4WD perustettiin 2001 San Franciscon alueella. Alun perin se perustettiin nettifirmaksi RC Monster Truck-jälkimarkkinointiin ja osien myyntiin. Myynti kasvoi yhteistyössä RCMT.net:in kanssa, joka on kauko-ohjattavien harrastuspiiri. Vuonna 2005 yhtiön varastossa oli jo 800 tuotetta, mm. yhtiöiltä kuten Thundertech Racing, JPS, New Era Models, Imex, Defiance Racing, RC Alloy, Vertigo Performance. 2007 yhtiö muutti pieneen varastoon San Joseen. Heinäkuussa 2010 yhtiöltä tuli ulos ensimmäinen lisensioitu tuote, The Dick Cepek "Mud Country" 1.9. Seuraavana vuonna, helmikuussa 2011 Horizon Hobby alkoi jakelemaan yhtiön tuotteita. Maaliskuussa 2014 Towerhobbies alkoi myydä yhtiö tuotteita.

## RC Kits
* 1/10 Trail Finder Truck
* 1/10 Gelande Truck
* 1/5 Killer Krawler 
* 1/10 Subzero Truck
* 1/10 Boyer Truggy
* 1/10 Worminator 6x6 Truck
* 1/10 Gelande D110 Truck
* 1/10 Fracture Truck with V8 engine
* 1/10 Bully Crawler
* 1/10 Timberwolf Scale Truck
* 1/10 Trail Stomper Truck
* 1/10 Trail Finder II Truck
* 1/10 Gelande II Truck

## Tiedotusvälineet

### Tunnustukset ja palkinnot

* Maaliskuu 2010 – WIRED magazine – "Editor's Pick" RC4WD Killer Krawler
* Marraskuu 2011 – NASA RC Rover Robotic Arm – RC4WD Killer Krawler 

### TV

* Heinäkuu 2012 – RC4WD on Stacey David's Gears (Speed Channel) 

### Lehdissä

* Marraskuu 2008 – MAX BASHING INTERACTIVE DIGITAL MAGAZINE – RC4WD Diablo
* Marraskuu 2008 – RC Magazine (Japan) – RC4WD Trail Finder
* Maaliskuu 2010 – MAKE magazine – RC4WD Killer Krawler
* Kesäkuu 2010 – XTREME RC CARS Magazine – RC4WD Gelande
* Heinäkuu 2010 – TRUCMODELL magazine (Germany) – RC4WD Gelande
* Helmikuu 2013 – RACER magazine (England) – RC4WD Trail Finder 2

## Lähteet

## Aiheesta muualla
* Kotisivu
Libyan jalkapalloliitto

**Libyan jalkapalloliitto** () on libyalaisen jalkapallon korkein järjestö, joka perustettiin 1962. Se on ollut FIFA:n jäsen vuodesta 1963 ja CAF:n jäsen vuodesta 1965.

## Lähteet

## Aiheesta muualla
* FIFA
Fanny Pajula

**Fanny Johanna Maria Laurikainen**, o. s. *Haake*, sukunimi 1877–1897 **Pajula** (2. syyskuuta 1857 Kymi – 28. joulukuuta 1918 Helsinki) oli suomalainen opettaja, kansanrunouden kerääjä ja ylioppilasaktiivi.

Fanny Pajulan vanhemmat olivat merikapteeni Oskar Fredrik Haake ja Maria Josefina Ahonius. Hän valmistui kansakoulunopettajaksi Sortavalan opettajaseminaarista 1887 ja pääsi yksityisesti ylioppilaaksi 1891 (Nya svenska samskolan i Helsingfors).

Fanny Pajula oli naimisissa 1877–1887 pastori Lauri Vihtori Pajulan (ent. Widbom, 1849–1887) kanssa ja asui leskeksi jäätyään ystävänsä opettaja Hilda Käkikosken kanssa kuuden vuoden ajan 1889–1895. Pajula oli toisen kerran naimisissa 1897–1904 Ruskealasta kotoisin olleen kauppias, maanviljelijä ja valtiopäivämies Tuomas Laurikaisen (1841–1904) kanssa. Fanny ja Lauri Pajulan poika Paavo Pajula (1878–1961) toimi Sortavalan pormestarina ja oli myöhemmin Suomen Suomen ulkoministeriön palveluksessa viimeksi Suomen Kööpenhaminan lähettiläänä.

Fanny Pajula keräsi 1890-luvulla kahden kesäkauden aikana yli 800 inkeriläistä kansanrunoa. Hän oli mukana aktiivisesti myös ylioppilaiden osakuntatoiminnassa näihin aikoihin.

## Suomennoksia
* J. C. Hostrup : *Tutkistelemus, kuinka naisen vapauttamisesta kristillisesti on ajateltava* ; esitelmä ”Dansk Kvindesamfund'issa” tammikuun 20 p:nä 1885 ; suom. Fanny Pajula. Suomen naisyhdistyksen kirjasia 3. Helsinki 1896

## Lähteet
* 
* 
* 
* Geni.com : Fanny Laurikainen (Haake) (1857 - d.)
* Fanny Pajulan elämäkertatiivistelmä Kansallisbiografiassa
* Who's who in Gay and Lesbian History: From Antiquity to World War II : Käkikoski, Hilda Maria (Google kirjat-linkki)
Markus Palttala

**Markus Palttala** (s. 16. elokuuta 1977 Nakkila) on suomalainen moottoriurheilija. Palttala on osallistunut kolmesti Le Mansin 24 tunnin ajoon.

## Ura
Palttala aloitti uransa karting-sarjoissa, kunnes hän siirtyi vakioautojen Sport 2000 -luokan SM-sarjaan vuonna 1998. Seuraavana vuonna hän kilpaili myös Saksan vastaavassa DTC-sarjassa. Vuonna 2000 Palttala kilpaili Saksan Porsche Carrera Cup -sarjassa. Vuonna 2001 Palttala ajoi muutamia kilpailuja European Touring Car Championship -sarjassa. Vuonna 2002 Palttala siirtyi FIA GT Championship -sarjaan. Vuosina 2003 ja 2006 hän ajoi myös Ranskan FFSA GT Championship -sarjassa. 

Vuosiksi 2005–2010 Palttala siirtyi Le Mans Endurance Series -sarjaan. Vuosina 2010–2011 Palttala kilpaili FIA GT1 World Championship -sarjassa, vuosina 2011–2013 Blancpain Endurance Series -sarjassa ja sekä myös vuosina 2012–2013 FIA World Endurance Championship -sarjassa. Tämän lisäksi Palttala on ajanut yksittäisiä kilpailuja FIA GT3 European Championship, Porsche Supercup, United SportsCar Championship ja Belcar -sarjoissa. 

Palttala on osallistunut kolmesti Le Mansin 24 tunnin ajoon ja sijoittui vuonna 2012 GTE Am-luokassa kahdeksanneksi ja kokonaiskilpailun sijalle 33. Vuosien 2010 ja 2014 kilpailut päättyivät keskeytyksiin.
Palttala on osallistinut Nürburgringin 24 tunnin ajoon vuonna 2015, jolloin Palttala tiimeineen sijoittui toiseksi BMW Z4 GT3 -autolla. Markus Palttalan autokunta voitti Span 24 tunnin ajon vuonna 2015 Belgiassa 26. heinäkuuta 2015. Hänestä tuli ensimmäinen suomalainen kuljettaja joka on voittanut kyseisen kilpailun.

Vuonna 2014 Palttala ja Dane Cameron voittivat Watkins Glenin 6 tunnin ajossa GTD-luokassa.

Vuonna 2017 Palttalan autokunta sijoittui toiseksi Nürburgringin 24 tunnin ajossa. Hän ajoi Asian Le Mans Series -sarjassa GT-luokassa kaudella 2017-2018 ja IMSA SportsCar Championship -sarjassa kausilla 2018, 2021 ja 2022. Kaudella 2022 Palttalan autokunta sijoittui toiseksi Nürburgringin 24 tunnin ajossa.

Palttala, Mattias Wrede ja Jorma Vanhanen ajoivat Westend Racingin autolla Span 12 tunnin ajoissa vuonna 2022.

## Tulokset

### Porsche Supercup -tulokset

### FIA WEC -tulokset

### Le Mansin 24 tunnin ajon tulokset

## Lähteet

## Aiheesta muualla
* Kotisivut
* Driverdb.com
Eva Liljeblom

**Eva Helena Maria Liljeblom** (s. 4. tammikuuta 1958 Oulu) on suomalainen kauppa- ja taloustieteilijä. Hän toimii rahoitustieteen professorina Svenska handelshögskolanissa ja oli korkeakoulun rehtori 2010–2015.

## Henkilöhistoria
Eva Lilbeblom syntyi metsänhoitaja Einar Liljeblomin ja Rauha Lahden perheeseen. Liljeblom valmistui Svenska handelshögskolanista kauppatieteiden maisteriksi vuonna 1981 pääaineenaan rahoitus. Kauppatieteiden lisensiaatiksi hän valmistui vuonna 1984 ja väitteli kauppatieteiden tohtoriksi vuonna 1989. Liljeblom aloitti työuransa Svenska handelshögskolanissa vuonna 1980 assistenttina. Oltuaan väittelynsä jälkeen Tukholman kauppakorkeakoulussa tutkijatohtorina 1990–1992 hän on hoitanut professuuria Svenska handelshögskolanissa syksystä 1992 lähtien. Hän on Vaasan yliopiston ja Lundin yliopiston kunniatohtori. Liljeblom on ollut muun muassa Stockmannin, Kuntarahoituksen (pj. viimeiset vuodet) ja Veikkauksen hallituksissa ja toimii nyt muun muassa Fennian hallituksessa.

Liljeblomille myönnettiin Suomen Valkoisen Ruusun ritarikunnan I lk:n ritarin kunniamerkki 2006 ja Suomen Leijonan komentajamerkki 2014.

## Työura
### Svenska handelshögskolan
* 1980–1984 assistentin ja yliassistentin virkoja
* 1984–1985 rahoitustieteen vt. apulaisprofessori
* 1985–1990 kansantaloustieteen vt. professori
* 1991–1998 rahoitustieteen apulaisprofessori
* 1993–1998 rahoitustieteen vt. professori
* 1993–2009 rahoitustieteen laitoksen (vuodesta 1999 alkaen rahoitustieteen ja tilastotieteen laitoksen) esimies
* 1998– rahoitustieteen professori
* 2010–2015 rehtori

### Muita tehtäviä ja nimityksiä
* 1990–1992 Tukholman kauppakorkeakoulu, tohtorinvirka rahoitustieteen laitoksella
* 1990– Turun kauppakorkeakoulu, kansantaloustieteen dosentti
* 2000– Oulun yliopisto, rahoituksen dosentti
* 2011 Vaasan yliopisto, kunniatohtori
* 2016 Lundin yliopisto, kunniatohtori

## Lähteet

## Aiheesta muualla
* Liljeblomin tutkimukset IDEASissa 
*[Liljeblomin tutkimukset: Hankenin tutkimuskanta Haris](https://haris.hanken.fi/portal/sv/persons/eva-liljeblom(ce4584cc-00db-4696-a61f-ac40c9fb2a1c).html)
Djamal Mahamat

**Djamal Abdoulaye Mahamat Bindi** (, s. 26. huhtikuuta 1983 Tripoli, Libya) on libyalainen jalkapalloilija. Keskikentällä pelaava Mahamat edustaa Portugalin pääsarjassa pelaavaa SC Bragaa. Hän kuului Libyan maajoukkueessa vuoden 2012 Afrikan-mestaruuskilpailussa.

## Seurajoukkueura
Mahamat siirtyi SC Bragaan vuonna 2011 ja oli voittamassa Portugalin liigacuppia vuonna 2013.

## Lähteet
* National Football Teams
Grey Gardens (täsmennyssivu)

**Grey Gardens** voi tarkoittaa seuraavia:

*Grey Gardens, kiinteistö East Hamptonissa New Yorkin osavaltiossa
**[[Grey Gardens (dokumenttielokuva)|Grey Gardens]]*, Albert ja David Mayslesin ohjaama ja tuottama dokumenttielokuva vuodelta 1975
**[[Grey Gardens (musikaali)|Grey Gardens]]*, musikaali vuodelta 2006
**[[Grey Gardens]]*, Michael Sucsyn ohjaama elämäkertaelokuva vuodelta 2009
* ”Grey Gardens”, Rufus Wainwrightin esittämä kappale vuonna 2001 ilmestyneellä albumilla *Poses*
Stuorra-Jovnna Jomppanen

**Stuorra-Jovnna Jomppanen** (1794 – 1874) oli saamelainen Utsjoella asunut peuranpyytäjä, kalastaja ja suullisen kertomaperinteen taitaja. Stuorra-Jovnnan tarinat ovat säilyneet Tenojokilaakson suullisessa kansanperinteessä sekä Suomen että Norjan puolella, ja hyvää tarinoiden kertojaa voidaan nykyisinkin verrata Stuorra-Jovnnaan tai arvella hänen olevan Stuorra-Jovnnalle sukua.

Stuorra-Jovnna -kertomuksiin kuuluu usein mukaan liioittelu, jopa valehtelukin, ja niissä on mukana huumoria.

Norjan puolella Goalsenjunis-tunturin rinteessä sijaitsee vanha suurikokoinen *Stuorra-Jovnnan mänty*. Stuorra-Jovnnan kerrotaan tehneen sen oksista hirsiä ja oksien oksista venelautoja.

## Kirjallisuutta
* Marjut Huuskonen : *Stuorra-Jovnnan ladut. Tenonsaamelaisten ympäristökertomusten maailmat*, Turun yliopiston väitöskirja. Suomalaisen Kirjallisuuden Seuran toimituksia 986. Suomalaisen Kirjallisuuden Seura, Helsinki 2004

## Lähteet
* Stuorra-Jovnna Jomppasen elämäkertatiivistelmä Kansallisbiografiassa
* Marjut Huuskonen : Stuorra-Jovnnan jäljillä, Lectio praecursoria Turun yliopistossa maailman ympäristöpäivänä 5.6.2004, Elore 2/2004
Major League Baseball -kausi 1999

**Major League Baseball -kausi 1999** oli baseballin Major Leaguen kausi, joka alkoi 4. huhtikuuta 1999. Kausi päättyi New York Yankeesin voittoon Atlanta Bravesistä suoraan neljässä ottelussa World Seriesissä. Kauden All-Star-ottelu pelattiin 13. heinäkuuta Fenway Parkilla Bostonissa, ja siinä voittajaksi selvisi American League 4–1. Ottelun MVP oli Pedro Martinez (BOS).

## Runkosarjan sarjataulukot

*Asteriskilla merkityt joukkueet valittiin jatkoon villillä kortilla.

## Postseason

*ALCS MVP – Orlando Hernández
*NLCS MVP – Eddie Pérez

## Lähteet
*Baseball almanakka - American League 1999 
*Baseball almanakka - National League 1999 
*Baseball almanakka - 1999 All-Star Game 
*Baseball almanakka - 1999 World Series
Al-Madina

**Al-Madina Sports Club** () on libyalainen jalkapalloseura, joka perustettiin vuonna 1953. Se on voittanut yhteensä kolme kertaa Libyan mestaruuden, joista viimeisin on vuodelta 2001. Seuran kotistadion on June 11 Stadium, joka sijaitsee Tripolissa.

## Saavutukset
*Libyan mestaruus (3): 1976, 1983, 2001
*Libyan cup (3): 1977, 1987, 1990
*Libyan supercup: 2001

## Lähteet

## Aiheesta muualla
*Virallinen kotisivu
Jääkiekon nuorten maailmanmestaruuskilpailut 1986

**Jääkiekon nuorten maailmanmestaruuskilpailut 1986 **olivat järjestyksessään 10. nuorten maailmanmestaruuskisat. Ne järjestettiin Hamiltonin kaupungissa, Ontariossa, Kanadassa. Kisat voitti Neuvostoliitto, ja hopeaa saavutti Kanada, pronssia Yhdysvallat.

## Turnaus
O = Ottelut, V = Voitot, H = Häviöt, T = Tasapelit, TM = Tehdyt maalit, PM = Päästetyt maalit, P = Pisteet

## Palkinnot
### Kansainvälisen jääkiekkoliiton IIHF:n valitsemat turnauksen parhaat pelaajat
***Paras maalivahti:**  Jevgeni Belošeikin
***Paras puolustaja:**  Mihail Tatarinov
***Paras hyökkääjä**  Jim Sandlak

### Turnauksen tähdistökentällinen
***Maalivahti:**  Jevgeni Belošeikin
***Puolustajat:**  Sylvain Côté,  Mihail Tatarinov
***Hyökkääjät:**  Shayne Corson,  Igor Vjazmikin,  Michal Pivoňka

## Lähteet

* TSN:n artikkeli turnauksesta 
* Passionhockey.com: IIHF U20 1986 
* Hockeyarchives: IIHF U20 1986 

### Viitteet
Kaikki on mahollista

**Kaikki on mahollista** on Salamaryhmän albumi vuodelta 2003. Albumin nimikkokappale sisältää samplen Fumio Hayasakan säveltämästä musiikista Akira Kurosawan elokuvaan *[[Seitsemän samuraita]]*.

## Kappalelista
Amateur World Series 1980

**Amateur World Series** oli maajoukkueiden välinen baseball-turnaus, myöhemmältä nimeltään **World Cup**, josta käytettiin myös nimitystä Baseballin maailmanmestaruuskilpailut. Vuonna 1980 kilpailu käytiin Japanissa 22. elokuuta - 5. syyskuuta välisenä aikana. Joukkueita turnaukseen osallistui 12 ja ne kohtasivat jokainen kertaalleen toisensa. Kuuba voitti kaikki ottelunsa.

## Lähteet
* projectcobb
Jérôme Valcke

**Jérôme Valcke** (s. 6. lokakuuta 1960) on ranskalainen jalkapallovaikuttaja ja Kansainvälisen jalkapalloliiton FIFA:n pääsihteeri vuodesta 2007. Hän aloitti uransa jalkapallon parissa ranskalaisen Canal+-kanavan toimittajana. Vuodesta 2003 vuoteen 2007 Valcke toimi FIFA:n finanssipäällikkönä, kunnes pääsihteerin virassa vuodesta 2007 asti ollut Urs Linsi siirtyi pois tehtävästään. Näin Valcke peri viran ja hänestä tuli ensimmäinen ei-sveitsiläinen pääsihteeri sitten Dr. Ivo Schrickerin ja vuoden 1951. Valcke on naimisissa ja hänellä on kaksi lasta. Äidinkielensä ranskan lisäksi hän puhuu englantia, saksaa ja espanjaa.
Miss Blue

**Miss Blue** on ruotsalaisartisti Vincent Pontaren kappale hänen ''Lucky Thirteen'' -debyyttialbumiltaan. Sen julkaisi Little Stereo Recordings albumin kolmantena singlenä 25. huhtikuuta 2008. Kappaleelle tehtiin myös musiikkivideo, joka julkaistiin syksyn 2007 aikana. Kappale oli kohtalainen menestys, sijoittuen neljässä eri valtiossa listoille.

## Kappalelista

# "Miss Blue" (Alkuperäinen) - 7:31
# "Miss Blue" (Radioversio) - 3:26

## Listasijoitukset

## Lähteet
Serape

**Serape** eli **sarape** eli **zerape** on meksikolaisten miesten käyttämä huopamainen shaali tai viitta. Siinä voi olla myös huppu.

## Lähteet
Carpegna

**Carpegna** on kunta Italiassa Marchen alueella olevassa Pesaro e Urbinon maakunnassa. Carpegna kuului historialliseen Montefeltron alueeseen. Kunta sijaitsee Sasso Simonen ja Simoncellon luonnonpuiston (*Parco naturale del Sasso Simone e Simoncello*) kupeessa, mikä tekee siitä suositun matkailupaikan, joka sopii monenlaiseen ulkoiluun ja liikuntaan. 

## Lähteet
Vincent Pontare

**Vincent Pontare**, taiteilijanimeltään **Vincent**, (s. 13. toukokuuta 1980 Solna, Tukholman lääni) on ruotsalainen laulaja-lauluntekijä. Hänellä on myös Vargas & Lagola -niminen duo Salem Al Fakirin kanssa.

## Ura

Opiskeltuaan musiikkia Örnsköldsvikissä Pontare muutti Tukholmaan opiskelemaan musiikkituottajaksi Memusissa.

Hänen debyyttialbuminsa *[[Lucky Thirteen]]* julkaistiin Ruotsissa marraskuussa 2007. Albumin nimivalinnalla hän viittaa syntymäpäiväänsä (13. toukokuuta) ja perinteiseen väitteeseen luvun kolmetoista epäonnisuudesta.

Kun Pontaren "Don’t Hate on Me" -single oli saavuttanut suuren suosion, hänellä oli aikaa kuvata musiikkivideota kappaleelle "Miss Blue". Video kuvattiin Los Angelesissa ja sillä vierailee huippumalli Anine Bing.

Pontare sanoitti ja tuotti suuren osan debyyttialbuminsa kappaleista. Edistääkseen albuminsa myyntiä hän teki kiertueen, joka kattoi yhteensä noin sata konserttia.

Vuonna 2010 Pontare julkaisi toiselta studioalbumiltaan *[[Godspeed]]iltä* ensimmäisen singlen "Baby Hurricane".

## Yksityiselämä

Vincent Pontare on  Elizabeth ja Roger Pontaren lapsi. Roger Pontare on ruotsalainen muusikko, joka otti osaa Eurovision laulukilpailuun kahdesti, vuonna 1994 kappaleella "Stjärnorna" (duetto Maria Bergmanin kanssa) ja vuonna 2000 kappaleella "When Spirits Are Calling My Name". Samassa järjestyksessä mainittuina kappaleet sijoittuivat 13:lle ja 7:lle sijalle.

Vincent Pontare on viettänyt osan elämästään Yhdysvaltain Tennesseessä. Hänellä on kaksi veljeä. Tällä hetkellä hän asuu Tukholman Vasastadenissa.

Pontare alkoi seurustella ruotsalaislaulaja Agnes Carlssonin kanssa vuonna 2009. Pari kihlautui huhtikuussa 2013.

## Diskografia

#### Albumit

* Lucky Thirteen (2007)
* Godspeed (2011)

#### Singlet

* Paradise (2006)
* Don’t Hate on Me (2007)
* Miss Blue (2008)
* This Is for You (2008)
* Baby Hurricane (2010)
* The Moment I Met You (2011)
* Put Your Money Where Your Money Is (2011)

## Lähteet
Parkanon seurakunta

**Parkanon seurakunta** () kuuluu Suomen evankelis-luterilaisen kirkon Tampereen hiippakunnan Hämeenkyrön rovastikuntaan.

Vuoden 2025 lopussa Parkanon seurakunnalla oli 4&nbsp;745 jäsentä. 2000-luvulla seurakunnan jäsenmäärä on laskenut selvästi: vuoden 2000 lopussa jäseniä oli 7&nbsp;045, vuoden 2010 lopussa 6&nbsp;174 ja vuoden 2020 lopussa 5&nbsp;329.

## Historiaa
Nykyinen Parkano oli aikoinaan osa suurta Sastamalan kirkkopitäjää, jonka alueet ylsivät aina Pohjanlahden rannikoilta Näsijärven rannoille ja toisessa suunnassa nykyisen Sastamalan (ent. Vammala) seuduilta pitkälle Etelä-Pohjanmaalle asti. Tämän suuralueen keskuspaikka oli Sastamalan Pyhän Marian kirkko Karkussa. Sastamalan suuralueen hajotessa itsenäisiksi pastoraateiksi, Parkano kuului ensin Kyrön kirkkopitäjään ja sen hajottua Ikaalisten seurakuntaan saarnahuonekuntana. Vuonna 1800 Ikaalisten pitäjänapulainen määrättiin asumaan Parkanoon. Samana vuonna valmistui myös Parkanoon ensimmäinen kirkko. Kappeliseurakunnaksi Parkano tuli vuonna 1841 ja myöhemmin vuonna 1860 se erosi Ikaalisista omaksi kirkkoherrakunnakseen. Vuonna 1910 Kihniön, Kankarin ja Nerkoon kylistä sekä Parkanon Linnankylän Koskelan ja Vahtilan taloista muodostettiin Kihniön kunta ja samalla itsenäinen seurakunta.
Vuoden 2020 alusta Parkanon seurakunta siirrettiin Lapuan hiippakunnasta Tampereen hiippakuntaan yhdessä Virtain ja Kihniön seurakuntien kanssa.

## Kirkkoherrat
* 1868–1880: Nils Jakob Juselius
* 1883–1912: Gustaf Afred Lönnmark
* 1914–1939: Frans Vihtori Tommila 
* 1941–1959: Yrjö Harald Julius Koivukoski
* 1960–1972: Veikko Varila 
* 1972–1977: Reijo Arkkila
* 1977–2012: Erkki Hirvi 
* 2012→ Liisa Myyryläinen

## Lähteet

## Aiheesta muualla
*Parkanon seurakunnan kotisivut
Pennabilli

**Pennabilli** on kunta Pohjois-Italiassa Riminin maakunnassa Emilia-Romagnan alueella. Kunnan alueella on ollut asutusta jo antiikin ajoilla. Kunta perustettiin vuonna 1300, kun kaksi kuntaa Penna ja Billi yhdistyivät. Kummallakin kunnalla oli oma linnansa korkealla kalliolla, ja ne ovat kuvattuina nykyisessä kunnan vaakunassa. Nykyisin linnat ovat raunioituneet. 

Puolet kunnan pinta-alasta on Sasso Simonen ja Simoncellon luonnonpuistoa (*Parco naturale del Sasso Simone e Simoncello*), joka antaa mahdollisuudet monipuoliseen ulkoiluun ja liikuntaan. 

## Lähteet

## Aiheesta muualla
Triglavin kansallispuisto

**Triglavin kansallispuisto** on vuonna 1981 perustettu Slovenian ensimmäinen ja ainoa kansallispuisto. Kansallispuisto sijaitsee Julisilla Alpeilla ja sen pinta-ala on 880 km2.

Triglavin kansallispuiston keskellä sijaitsee 2 864 metriä korkea vuori Triglav, joka on koko valtion korkein kohta.

## Lähteet

## Aiheesta muualla
Vasilisa Mikulišna

**Vasilisa Mikulišna** () on polenitsa, bogatyr Mikula Seljaninovitšin () vanhin tytär, polenitsa Nastasja Mikulišnan () isosisko sekä tunnetuimman väitteen mukaan tšernihivlaisen pajarin Stavr Godinovitšin () aviopuoliso bylinoissa "Kauneimmasta Vasilisa Mikulišnasta" () ja "Stavr Godinovitš" (), kahdessa tarinassa samasta aiheesta.

## Tarina Vasilisasta
Myytille Vasilisa Mikulišnasta löytyy aihelmayhtäläisyyksiä irlantilaisesta mytologiasta, jossa tarinan mukaan sankarin kotiin tulee yliluonnollinen vaimo, jolla on kuolevaiselle naiselle saavuttamattomia ominaisuuksia, ja joiden paljastamisen muille hän omalta mieheltään ehdottomasti kieltää. Silti sankari paljastaa vaimonsa salaisuuden ja joutuu vankityrmään, josta vaimo hänet pelastaa. Samoin käy venäläisessä bylinassakin. Vaimo on naisbogatyr, polenitsa hyveineen, joita miehellä ei ole. Vasilisalla on poikkeuksellisen bogatyrin ominaisuudet: älykkyys, rohkeus ja ujous, joilla kehuskelemisen muille hän aviopuolisolta Stavr Godinovitšilta kieltää. Stavr Godinovitšin vieraillessa Kiovan ruhtinaan Vladimir Krasno(e) Solnyškon () juhlissa mies ei kuitenkaan hillinnyt itseään ja alkoi kehua nuorta vaimoaan. Kehun sävystä loukkaantunut suuriruhtinas määräsi Stavrin vankityrmään, syvälle kellariin, ja käski hakea Vasilisan palatsiin. Kuullessaan Stavrin kurjuudesta Vasilisa päätti matkustaa Kiovaan mieheksi pukeutuneena. Hän esiintyy joko ljahovetskilaisen kuninkaan poikana ja kertoo nimekseen Vasili Mikulitš tai bylinan toisen julkaisuversion mukaan, 12 vuoden aikana kertyneitä suojelurahoja vaativan tataarilaisen suurlähettilään poikana. Molemmissa bylinoissa suuriruhtinaan tytär (tai sisarentytär) Zabava Putjatišna ainoana tunnistaa vieraaksi saapuneen ulkomaalaisen bogatyrin valepukuiseksi naiseksi. Suuriruhtinas Vladimir koetteli vierastaan päästääkseen selville onko hän mies vai nainen. Vasilisa alkoi kuitenkin harhauttaa suuriruhtinasta vaatimalla Zabava Putjatitšnaa vaimokseen. Naimakauppojen päätteeksi pidetyissä hääjuhlissa suuriruhtinaan kutsumat kanteleensoittajat soittavat kuitenkin niin surkeasti, ettei nuori sulhanen tahdo riemastua, ja paikalle kutsutaan Stavr, joka tunnetaan erinomaisena kanteleensoittajana. Vasilisa onnistui viemään Stavrin mukanaan sen jälkeen, kun he ovat Vladimirille kertoneet tapahtuneesta, ja he matkustavat Tšernihiviin (toisen version mukaan Liettuaan). Tarina päättyy tähän.

Tarinassa esiintyy toisin sanoen selvää vastakkainasettelua siinä, kun äärettömän vahva naisbogatyr, polenitsa Mikulišna ei missään vaiheessa käytä yliluonnollista voimaansa, jossa hän on isänsä kaltainen. Hän pohdiskelee: "Miten minä pelastan rakkaan aviomieheni! Rahalla en voi häntä lunastaa, mahdilla en voi ottaa. No, en ota voimalla, otan sitten oveluudellani!" Hallussa olevaa voimaa ei käytetä mahtavuuden osoittamiseen. Vasilisa vapauttaa vain aviomiehensä eikä hänellä ole muuta asiaa Kiovaan.

## Katso myös
* Nastasja Mikulišna
* Polenitsa

## Lähteet